Starea de alertă ar putea fi prelungită.
Premierul Ludovic Orban a anunţat că, cel mai probabil, starea de alertă va fi prelungită. Executivul a prelungit starea de alertă, ultima oară, la mijlocul lunii iulie. Orban a afirmat că nu sunt luate în calcul alte restricţii. Decizia va fi luată în funcţie de contextul epidemiologic.
Orban spune că este foarte probabil să stăm alte 30 de zile în stare de alertă. Ar fi pentru a treia oară când starea de alertă e prelungită. Premierul spune că nu sunt luate în calcul alte restricţii. Executivul va lua decizia în funcţie de evoluţia epidemiologică. Peste 61.000 de cazuri de infectări au fost înregistrate, până astăzi, pe teritoriul României.Ludovic Orban: Orice decizie va ţine cont de contextul epidemiologic. Pe baza datelor pe care le avem până astăzi, dacă nu apar ameliorări, reduceri semnificative, cel mai probabil, vom prelungi starea de alertă.Mai sunt solicitări de a lua decizii de a permite desfăşurarea anumitor activităţi, le vom analiza pe toate, vom ţine cont de punctul de vedere al specialiştilor.